pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีพร้อมดำเนินการลงโทษผู้ทุจริตโครงการ 9101 หากมีหลักฐานชัดเจนของให้แจ้งรัฐบาล
วันอังคารที่ 30 มกราคม 2561
นายกรัฐมนตรีพร้อมดําเนินการลงโทษผู้ทุจริตโครงการ 9101 หากมีหลักฐานชัดเจนของให้แจ้งรัฐบาล
นายกรัฐมนตรีพร้อมดําเนินการลงโทษผู้ทุจริตโครงการ 9101 หากมีหลักฐานชัดเจนของให้แจ้งรัฐบาล
วันนี้ (30 มกราคม 2560) เวลา 13.50 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงกรณีการทุจริตโครงการ 9101ตามรอยเท้าพ่อ ภายใต้ร่มพระบารมี เพื่อการฟื้นฟูอาชีพด้านการเกษตรแก่เกษตรกรที่ประสบอุทกภัย ปี 2560 ว่า รัฐบาลทําด้วยความใจตั้งเพื่อเกษตรกร จากการสอบถามการดําเนินโครงการที่ได้รับคัดเลือกเป็นการทําประชามติจากเสียงส่วนใหญ่ ทําให้เสียงส่วนน้อยเกิดความไม่พอใจ จึงเกิดการร้องเรียน ซึ่งไม่ต้องการให้มองเป็นการทุจริตในทุก ๆ เรื่อง หากพบข้อมูลการทุจริต มีหลักฐานชัดเจนขอให้ส่งข้อมูลมายังรัฐบาล หรือศูนย์ดํารงธรรมในพื้นที่ ไม่ต้องเกรงกลัว โดยรัฐบาลพร้อมดําเนินการลงโทษผู้กระทําความผิดตามกฎหมาย และรับฟังความคิดเห็นทุกประการ
นายกรัฐมนตรีกล่าวต่อไปว่า รัฐบาลพยายามทําอย่างเต็มที่ อะไรที่มีปัญหาพร้อมรับผิดชอบ อย่าเพิ่งหมดกําลังใจกับรัฐบาล ขอให้เห็นใจรัฐบาลต่อสิ่งที่ทําอยู่ และขอเวลาให้รัฐบาลวางรากฐานของประเทศอีกสักระยะ ส่วนเวลาจะมากจะน้อยก็เป็นไปตามกฎหมาย
-------------------------------------------
รัฐบาลไทย-ข่าวทำเนียบรัฐบาล-กรมการขนส่งทางบก กำชับสำนักงานขนส่งทุกแห่ง ตรวจเข้มมาตรการเว้นระยะห่างบนรถโดยสารสาธารณะทุกประเภท [กระทรวงคมนาคม]
วันพุธที่ 13 พฤษภาคม 2563
กรมการขนส่งทางบก กําชับสํานักงานขนส่งทุกแห่ง ตรวจเข้มมาตรการเว้นระยะห่างบนรถโดยสารสาธารณะทุกประเภท [กระทรวงคมนาคม]
กรมการขนส่งทางบก กําชับสํานักงานขนส่งทุกแห่ง ตรวจเข้มมาตรการเว้นระยะห่างบนรถโดยสารสาธารณะทุกประเภท
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม กล่าวว่า ตามที่รัฐบาลได้มีประกาศสถานการณ์ฉุกเฉินในทุกเขตท้องที่ทั่วราชอาณาจักร เพื่อป้องกันและควบคุมการแพร่ระบาดของโรคติดเชื้อไวรัส COVID-19 นายศักดิ์สยาม ชิดชอบ รัฐมนตรีว่าการกระทรวงคมนาคม ได้สั่งการให้หน่วยงานในสังกัดกระทรวงคมนาคมดําเนินการตามนโยบายเว้นระยะห่างทางสังคม (Social Distancing) เว้นระยะนั่ง หรือยืนห่างกันอย่างน้อย 1 เมตร กรมการขนส่งทางบก ได้กําชับให้สํานักงานขนส่งทุกแห่งดําเนินการตามมาตรการดังกล่าวอย่างเคร่งครัด รวมทั้งบูรณาการร่วมกับหน่วยงานที่เกี่ยวข้อง ดําเนินการตรวจสอบรถโดยสารสาธารณะทุกประเภททั้งที่สถานีขนส่งผู้โดยสารและจุดตรวจคัดกรองของจังหวัด ต้องเว้นระยะนั่งหรือยืนห่างกันอย่างน้อย 1 เมตร ทั้งภายในรถโดยสารและที่นั่งคอยภายในสถานีขนส่งผู้โดยสาร คัดกรองผู้โดยสารทุกคนก่อนการเดินทาง หากตรวจพบมีอุณหภูมิสูงเกินกว่า 37.5 องศาเซลเซียส ห้ามเดินทางโดยเด็ดขาด ให้ผู้โดยสารกรอกข้อมูลคําถามสุขภาพ ตามแบบ ต.8-คค ที่ระบุชื่อ ที่อยู่ เบอร์โทรศัพท์ ต้นทางและปลายทาง เพื่อประโยชน์ต่อการควบคุมโรคติดต่อ และให้คําแนะนําตรวจสอบให้ผู้โดยสารทุกคนต้องสวมใส่หน้ากากอนามัยหรือหน้ากากผ้าก่อนขึ้นรถโดยสารและตลอดการเดินทาง ประชาสัมพันธ์การปรับเวลาให้บริการของรถโดยสารสาธารณะให้ประชาชนทราบ และกําชับสํานักงานขนส่งจังหวัดทุกแห่งประสานงานกับผู้ประกอบการขนส่งในพื้นที่ให้เพิ่มความเข้มข้นตรวจสอบรถโดยสารไม่ประจําทาง (รถเช่าหมา) และรถยนต์รับจ้างให้ปฏิบัติตามมาตรการต่าง ๆ ที่ภาครัฐกําหนดอย่างเคร่งครัด
สําหรับการให้บริการประชาชนที่สํานักงานขนส่งทั่วประเทศ ซึ่งได้ประกาศงดการดําเนินการด้านใบอนุญาตขับรถแล้วจนกว่าจะมีการประกาศยกเลิกสถานการณ์ แต่ยังคงให้บริการด้านทะเบียนและภาษีตามปกติได้กําชับให้มีมาตรการป้องกันทั้งประชาชนและเจ้าหน้าที่ผู้ปฏิบัติงาน พร้อมประชาสัมพันธ์ให้ใช้บริการชําระภาษีรถประจําปีผ่านช่องทางออนไลน์ที่ https://eservice.dlt.go.th ส่วนรถที่ไม่สามารถใช้บริการชําระภาษีประจําปีผ่านช่องทางออนไลน์ แนะนําให้ใช้บริการเลื่อนล้อต่อภาษี (Drive Thru for Tax) ชําระภาษีได้โดยไม่ต้องลงจากรถ ซึ่งตั้งอยู่ในพื้นที่สํานักงานขนส่งจังหวัดทุกจังหวัด รวมทั้งขอความร่วมมือประชาชนสวมหน้ากากอนามัยหรือหน้ากากผ้าตลอดเวลาขณะติดต่อราชการ และหมั่นล้างมืออยู่เสมอเพื่อป้องกันการติดต่อ
กระทรวงคมนาคม
13 พฤษภาคม 2563
รัฐบาลไทย-ข่าวทำเนียบรัฐบาล-กระทรวงเกษตรฯ เปิดศูนย์บัญชาการณ์พายุปาบึก
วันจันทร์ที่ 7 มกราคม 2562
กระทรวงเกษตรฯ เปิดศูนย์บัญชาการณ์พายุปาบึก
กระทรวงเกษตรฯ เปิดศูนย์บัญชาการณ์พายุปาบึก ระดมกําลังทุกหน่วยงานในสังกัดเร่งสํารวจความเสียหาย พร้อมตั้งศูนย์ช่วยเหลือในพื้นที่
นายสุรจิตต์ อินทรชิต รองปลัดกระทรวงเกษตรและสหกรณ์ ในฐานะผู้อํานวยการศูนย์อํานวยการและบัญชาการณ์สถานการณ์ กระทรวงเกษตรและสหกรณ์ (ศอบ.กษ.) พายุโซนร้อนปาบึก เปิดเผยว่า ตามที่กรมอุตุนิยมวิทยาได้ประกาศแจ้งเตือน เรื่อง พายุโซนร้อนปาบึก โดยจะมีผลกระทบต่อภาคใต้ในช่วงวันที่ 3-5 ม.ค. 62 ทําให้เกิดฝนตกหนักถึงหนักมาก และอาจส่งผลให้เกิดน้ําท่วมฉับพลันนั้น ล่าสุด รัฐมนตรีว่าการกระทรวงเกษตรและสหกรณ์ (นายกฤษฎา บุญราช) ได้สั่งการให้เปิดศูนย์อํานวยการและบัญชาการณ์สถานการณ์ กระทรวงเกษตรและสหกรณ์ (ศอบ.กษ.) พายุโซนร้อนปาบึก ขึ้น เพื่อติดตามสถานการณ์ รวบรวมข้อมูล และความต้องการช่วยเหลือ ประสานความร่วมมือกับกรมป้องกันและบรรเทาสาธารณภัย และสรุปรายงานสถาการณ์ภาพรวมเป็นรายวัน จนกว่าสถานการณ์จะเข้าสู่ภาวะปกติ ณห้องปฏิบัติการกระทรวงเกษตรและสหกรณ์ ห้อง 137 ตั้งแต่วันที่ 3 ม.ค. 62 เป็นต้นไป
ทั้งนี้ ได้มีการประชุมหน่วยงานในสังกัดกระทรวงเกษตรและสหกรณ์ เมื่อวันที่ 4 ม.ค. 62 ที่ผ่านมา เพื่อหารือวางแนวทางการป้องกันและแก้ไขภัยพิบัติ โดยแต่งตั้งให้มีเจ้าหน้าที่จากแต่ละหน่วยงานในสังกัดเป็นผู้ประสานงานเพื่อแจ้งข่าวสารและรับรายงานสถานการณ์ในพื้นที่ โดยจะสรุปรายงาน 2 ช่วงให้ทราบ (เช้า-เย็น) พร้อมกันนี้ให้แต่ละหน่วยงานไปตั้งศูนย์เพื่อช่วยเหลือผู้ประสบภัยในพื้นที่ ขณะนี้ กรมชลประทาน และกรมปศุสัตว์ ได้จัดตั้งแล้ว ส่วนหน่วยงานอื่นๆ กําลังเร่งดําเนินการ
อีกทั้ง ได้แจ้งไปยังเกษตรและสหกรณ์จังหวัดเพื่อให้เตรียมการรับมือ และประสานงานการปฏิบัติกับกองอํานวยการป้องกันและบรรเทาสาธารณภัยจังหวัด กระทรวงมหาดไทยอย่างใกล้ชิด โดยศูนย์ของหน่วยงานกระทรวงเกษตรฯ จะเข้าไปช่วยเสริมในการช่วยเหลือเบื้องต้นที่ประชาชนร้องขอ รวมทั้งประเมิน วิเคราะห์ สถานการณ์เพื่อจัดทําพื้นที่เสี่ยงด้านพืช ด้านประมง ด้านปศุสัตว์ และแผนป้องกันและเผชิญเหตุ ตลอดจนบูรณาการข้อมูลสถานการณ์ การให้ความช่วยเหลือ และแจ้งแผนเผชิญเหตุและรายงานสถานการณ์ให้กระทรวงฯ ทราบเพื่อลดความสูญเสียให้มากที่สุด กระทบผลผลิตทางการเกษตร พืช สัตว์ ประมง ให้น้อยที่สุด ซึ่งกระทรวงเกษตรฯ ได้เตรียมการดังกล่าวตั้งแต่ก่อนที่ภัยพิบัติจะเกิดขึ้นแล้ว
“หลังจากวันนี้ แต่ละหน่วยงานจะไปสํารวจความเสียหายด้านการเกษตรและเข้าให้ความช่วยเหลือในด้านต่างๆ อาทิ ด้านชลประทาน ติดตั้งเครื่องสูบน้ําและเตรียมความพร้อมเครื่องจักรเครื่องมือ ได้แก่ เครื่องสูบน้ํา เครื่องผลักดันน้ํา รถขุด ด้านปศุสัตว์ กําหนดจุดอพยพสัตว์ สํารองเสบียงสัตว์ ด้านพืช ด้านประมง กามส่งเสริมการเกษตร และกรมประมงได้สั่งการให้หน่วยงานในพื้นที่เตรียมความพร้อมและช่วยเหลือประชาชนที่อาจได้รับผลกระทบจากพายุโซนร้อนปาบึกด้วยแล้ว” นายสุรจิตต์ กล่าว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-กระทรวงเกษตรฯ เตรียมฉีดพ่นทางใบมะพร้าวกำจัดหนอนหัวดำ
วันจันทร์ที่ 26 กุมภาพันธ์ 2561
กระทรวงเกษตรฯ เตรียมฉีดพ่นทางใบมะพร้าวกําจัดหนอนหัวดํา
กระทรวงเกษตรฯ เตรียมฉีดพ่นทางใบมะพร้าวกําจัดหนอนหัวดํากุมภาพันธ์นี้ มั่นใจไม่ก่อพิษร้ายแรงต่อคนและสัตว์
นายสรวิศ ธานีโต โฆษกกระทรวงเกษตรและสหกรณ์ เปิดเผยว่า หลังจากกรมส่งเสริมการเกษตรดําเนินการฉีดสารเคมี emamectin benzoate 1.92% EC เข้าลําต้นมะพร้าวแกง ที่มีความสูงตั้งแต่ 12 เมตรขึ้นไป เพื่อป้องกันกําจัดหนอนหัวดําเสร็จสิ้นเรียบร้อยแล้ว เมื่อเดือนธันวาคม 2560 ครบตามเป้าหมาย ในทุกพื้นที่ที่เข้าร่วมโครงการ ซึ่งขณะนี้อยู่ระหว่างประเมินผลการดําเนินงานระยะแรกหลังจากฉีดสารเคมีเข้าต้นเสร็จแล้ว และได้จัดเตรียมสารฟลูเบนไดอะไมด์ 20% ดับเบิ้ลยูจี (flubendiamide 20% WG) สําหรับพ่นทางใบในมะพร้าวแกง ที่มีความสูงน้อยกว่า 12 เมตรต่อไป รวมถึงมะพร้าวอ่อนและมะพร้าวทําน้ําตาลในทุกความสูง คาดว่าจะสามารถดําเนินการพ่นในเดือนกุมภาพันธ์ 2561
ด้าน นายประสงค์ ประไพตระกูล รองอธิบดีกรมส่งเสริมการเกษตร กล่าวเพิ่มเติมว่า สารฟลูเบนไดอะไมด์ 20% ดับเบิ้ลยูจี ใช้สําหรับพ่นทางใบมะพร้าวแกงที่มีความสูงน้อยกว่า 12 เมตร รวมถึงมะพร้าวอ่อนและมะพร้าวทําน้ําตาลในทุกความสูง โดยพ่นสารให้ทั่วบริเวณใต้ใบมะพร้าว เพื่อป้องกันกําจัดหนอนหัวดําที่อาศัยอยู่ใต้ทางใบ ซึ่งกรมวิชาการเกษตรทดสอบแล้วว่า ไม่ส่งผลให้เกิดพิษร้ายแรงต่อคนและสัตว์ อาทิ ผึ้งและปลา โดยค่าความเป็นพิษทั้งทางปาก ผิวหนัง โดยเฉพาะทางการหายใจ มีค่าความเป็นพิษน้อย เมื่อเทียบกับค่าความเป็นพิษของสารฉีดพ่นเพื่อกําจัดยุงในปัจจุบัน เพียงแต่ในช่วงการพ่นจะเห็นเป็นละอองค่อนข้างหนาแน่นในบริเวณกว้างเท่านั้น แล้วจะจางหายไปเองในครู่หนึ่ง ดังนั้นจึงขอชี้แจงให้เกษตรกรและประชาชนเกิดความเข้าใจ และไม่ตื่นตระหนกต่อการพ่นสารดังกล่าว
“สําหรับการพ่นสารฟลูเบนไดอะไมด์ 20% ดับเบิ้ลยูจี จะเริ่มดําเนินการพ่นใน เดือนกุมภาพันธ์ 2561 นี้ โดยแนะนําให้เกษตรกรหรือผู้ที่ปฎิบัติงานพ่นสารดังกล่าวปฏิบัติตามขั้นตอนการใช้อย่างถูกต้องตามคําแนะนํา ป้องกันตัวเองอย่างมิดชิด ทั้งนี้ มีเป้าหมายในการดําเนินการกว่า 1.2 ล้านต้น ใน 28 จังหวัด โดยหลังดําเนินการเสร็จสิ้นทั้งหมด จะประเมินผลหลังพ่นสารในระยะที่สองต่อไป ซึ่งในระหว่างการพ่นสารเคมีดังกล่าวจะหยุดการปล่อยแตนเบียนบราคอนประมาณ 30 วัน จากนั้นจะดําเนินการปล่อยแตนเบียนบราคอนตามแผนที่วางไว้ จํานวน 16 ครั้ง ทุก 15 วัน เพื่อรักษาสมดุลตามธรรมชาติต่อไป” นายประสงค์ กล่าว
...............................................
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-นายกรัฐมนตรีติดตามการช่วยเหลือผู้ประสบภัยจากพายุโซนร้อน
วันจันทร์ที่ 18 มีนาคม 2562
นายกรัฐมนตรีติดตามการช่วยเหลือผู้ประสบภัยจากพายุโซนร้อน
นายกรัฐมนตรีติดตามการช่วยเหลือผู้ประสบภัยจากพายุโซนร้อน "ปาบึก" และเยี่ยมชมโรงพยาบาลศูนย์การแพทย์มหาวิทยาลัยวลัยลักษณ์  จังหวัดนครศรีธรรมราช
พลเอก ประยุทธ์ จันทร์โอชา นายกรัฐมนตรี มีกําหนดการตรวจราชการจังหวัดนครศรีธรรมราช เพื่อ ติดตามการให้ความช่วยเหลือผู้ประสบภัยจากพายุโซนร้อน "ปาบึก" ในวันจันทร์ ที่ 18 มีนาคม 2562 ตามกําหนดการดังนี้
ช่วงบ่าย นายกรัฐมนตรีจะตรวจเยี่ยมโรงพยาบาลศูนย์การแพทย์ มหาวิทยาลัยวลัยลักษณ์ พบและพูดคุยกับนักศึกษา ณ ศูนย์การแพทย์มหาวิทยาลัยวลัยลักษณ์ ตําบลไทยบุรี อําเภอท่าศาลา   จากนั้น จะเดินทางไปสักการะพระบรมธาตุเจดีย์ ร่วมกับข้าราชการและประชาชนในพื้นที่ ณ วัดพระมหาธาตุวรมหาวิหาร ตําบลในเมือง อําเภอเมือง
ต่อมา ช่วงเย็น นายกรัฐมนตรีจะเป็นประธานส่งมอบบ้านและให้กําลังใจผู้ประสบภัยจากพายุโซนร้อน "ปาบึก" (PABUK) ณ ตําบลโพธิ์เสด็จ อําเภอเมือง เสร็จแล้ว จะเดินทางไปยังสวนสาธารณะศรีนครินทร์ 84 ตําบลนาเคียน อําเภอเมือง โดยนายกรัฐมนตรีจะเป็นประธานเปิดทางลอดบ้านช่องเขา อําเภอทุ่งสง ผ่านวิดีโอคอนเฟอร์เร้น พร้อมมอบนโยบายและติดตามความก้าวหน้าผลการดําเนินงานตามนโยบายรัฐบาล เยี่ยมชมงานมหกรรมมอบความสุข สร้างชีพ เสริมรายได้ เมื่อเสร็จภารกิจ นายกรัฐมนตรีจึงจะเดินทางกลับกรุงเทพมหานครช่วงค่ําในวันเดียวกัน
รัฐบาลไทย-ข่าวทำเนียบรัฐบาล-นายกฯ เชิญชวนผู้มีรายได้น้อยเข้าร่วมโครงการพัฒนาคุณภาพชีวิตภายใน 28 ก.พ.นี้ เพื่อรับประโยชน์จากรัฐ พร้อมย้ำไทยนิยมยั่งยืนมุ่งยกระดับการพัฒนาพื้นที่
วันอาทิตย์ที่ 25 กุมภาพันธ์ 2561
นายกฯ เชิญชวนผู้มีรายได้น้อยเข้าร่วมโครงการพัฒนาคุณภาพชีวิตภายใน 28 ก.พ.นี้ เพื่อรับประโยชน์จากรัฐ พร้อมย้ําไทยนิยมยั่งยืนมุ่งยกระดับการพัฒนาพื้นที่
นรม.เชิญชวนผู้มีรายได้น้อยเข้าร่วมโครงการพัฒนาคุณภาพชีวิตภายใน 28 ก.พ.นี้ เพื่อรับประโยชน์จากรัฐ พร้อมย้ําไทยนิยมยั่งยืนมุ่งยกระดับการพัฒนาพื้นที่ กําชับเจ้าหน้าที่ซื่อสัตย์ และมีอุดมการณ์
วันนี้ (25 กุมภาพันธ์ 2561) พลเอก ประยุทธ์ จันทร์โอชา นายกรัฐมนตรี ได้รับรายงานว่า มีผู้ถือบัตรสวัสดิการแห่งรัฐที่แสดงความประสงค์จะเข้าร่วมโครงการพัฒนาคุณภาพชีวิตผู้มีรายได้น้อย ณ วันที่ 23 ก.พ.61 จํานวน 5,601,345 คน คิดเป็นร้อยละ 48.8 ของผู้มีบัตรทั้งหมดทั่วประเทศ 11.4 ล้านคน หรือมีผู้ไปขึ้นทะเบียนเฉลี่ยวันละ 329,491 คน โดยจังหวัดที่มีประชาชนเข้าร่วมโครงการมากที่สุดเมื่อเทียบกับจํานวนผู้มีบัตรสวัสดิการฯ คือ จ. กาฬสินธุ์ ศรีสะเกษ เลย ร้อยเอ็ด นครพนม ตามลําดับ
“นายกฯ เชิญชวนให้ผู้ที่ถือบัตรสวัสดิการแห่งรัฐไปลงทะเบียนเข้าร่วมโครงการได้จนถึงวันที่ 28 ก.พ.นี้ เพื่อรับเงินในบัตรสวัสดิการเพิ่มขึ้นอีกเดือนละ 100 – 200 บาท ภายในเดือน มี.ค.และได้รับโอกาสในการมีงานทํา มีความรู้และทักษะอาชีพ สามารถเข้าถึงแหล่งเงินทุนในระบบและสิ่งจําเป็นพื้นฐานในการดํารงชีวิต ภายในเดือน เม.ย.เป็นต้นไป
โดยขอให้นําบัตรสวัสดิการแห่งรัฐ ไปยื่นแสดงความจํานงได้ที่ ณ สาขาของ ธ.ออมสิน ธ.ก.ส. หรือสถานที่ที่ผู้อํานวยการเขต (กทม.) หรือนายอําเภอ (จังหวัดอื่น ๆ) กําหนด ซึ่งเป็นเขตหรืออําเภอของที่อยู่ปัจจุบันที่เคยแจ้งไว้เมื่อตอนลงทะเบียนเพื่อสวัสดิการแห่งรัฐปี 2560”
นอกจากนี้ นายกรัฐมนตรีเน้นย้ําถึงโครงการไทยนิยมยั่งยืน ที่ขณะนี้ทีมขับเคลื่อนการพัฒนาฯ ระดับตําบล” ซึ่งประกอบด้วย ข้าราชการ หน่วยงานความมั่นคง ปราชญ์ชาวบ้าน และจิตอาสา ได้เริ่มลงพื้นที่สํารวจข้อมูลตั้งแต่วันที่ 21 ก.พ. ว่า จะต้องสะท้อนความต้องการของประชาชน และดําเนินการอย่างโปร่งใส
ทั้งนี้ เมื่อรวบรวมข้อมูลจากประชาชนแล้วจะจัดเตรียมแผนงาน โครงการ และงบประมาณต่อไป โดยจะครอบคลุมการพัฒนากลุ่มผู้มีรายได้น้อย หรือเศรษฐกิจฐานราก 3.5 หมื่นลบ. การพัฒนาเชิงพื้นที่ชุมชน การท่องเที่ยว กองทุนหมู่บ้าน 3.45 หมื่นลบ.และการปฏิรูปโครงสร้างการผลิตภาคการเกษตร 3 หมื่นล้านบาท รวมทั้งสิ้น 9.95 หมื่นล้านบาท
“นายกฯ อยากให้พี่น้องประชาชนเชื่อมั่นว่า รัฐบาลมีความจริงใจที่จะช่วยเหลือผู้มีรายได้น้อยและยกระดับเศรษฐกิจในระดับพื้นที่ ควบคู่ไปกับการพัฒนาเศรษฐกิจอุตสาหกรรม การค้า การลงทุน ที่มีแนวโน้มดีขึ้น พร้อมทั้งตระหนักดีว่าจะต้องไม่เกิดปัญหาซ้ํารอยโครงการที่เคยมีมาในอดีต และไม่ใช่การตําน้ําพริกละลายแม่น้ํา โดยได้กําชับให้เจ้าหน้าที่ทุกระดับทํางานอย่างมุ่งมั่น มีอุดมการณ์ และซื่อสัตย์ และขอความร่วมมือประชาชนร่วมเป็นหูเป็นตา หากพบความไม่โปร่งใสขอให้แจ้งไปยังนายกฯ ได้ทุกกรณี”
--------------------------------------------------------
รัฐบาลไทย-ข่าวทำเนียบรัฐบาล-บีโอไอจัดเสวนาช่วยเหลือ SMEs ฝ่าวิกฤตโควิด-19
วันศุกร์ที่ 29 พฤษภาคม 2563
บีโอไอจัดเสวนาช่วยเหลือ SMEs ฝ่าวิกฤตโควิด-19
บีโอไอจัดเสวนาช่วยเหลือ SMEs ฝ่าวิกฤตโควิด-19
บีโอไอจัดเสวนาช่วยเหลือ SMEs ฝ่าวิกฤตโควิด-19
เมื่อเร็วๆ นี้ นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ) (ที่ 2 จากขวา) นายกันตพนธ์ แก้วมณี ผู้ช่วยกรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ที่ 1จากขวา) นายอนุชิต วิทยบูรณานนท์ ผู้อํานวยการฝ่ายพันธมิตรและสํานักงานผู้แทน ธนาคารเพื่อการส่งออกและนําเข้าแห่งประเทศไทย (ที่ 3 จากขวา) และนายสมเจตน์ ปัญจวัฒนางกูร กรรมการผู้จัดการ บริษัท โฟร์ ฟูดส์ จํากัด (ที่ 4 จากขวา) ร่วมงานเสวนาออนไลน์ (Webinar) เรื่อง “ทางออก SMEs ไทยภายใต้วิกฤตโควิด-19” จัดโดยบีโอไอ ซึ่งได้รับความสนใจจากผู้ประกอบการ SMEs จํานวนกว่า 200 คน
รัฐบาลไทย-ข่าวทำเนียบรัฐบาล-นายกรัฐมนตรีเฝ้าถวายเครื่องราชสักการะแด่สมเด็จพระอริยวงศาคตญาณ สมเด็จพระสังฆราชสกลมหาสังฆปริณายก เนื่องในเทศกาลเข้าพรรษา ประจำปี 2560
วันศุกร์ที่ 14 กรกฎาคม 2560
นายกรัฐมนตรีเฝ้าถวายเครื่องราชสักการะแด่สมเด็จพระอริยวงศาคตญาณ สมเด็จพระสังฆราชสกลมหาสังฆปริณายก เนื่องในเทศกาลเข้าพรรษา ประจําปี 2560
นายกรัฐมนตรีเฝ้าถวายเครื่องราชสักการะแด่สมเด็จพระอริยวงศาคตญาณ สมเด็จพระสังฆราชสกลมหาสังฆปริณายก เนื่องในเทศกาลเข้าพรรษา ประจําปี 2560
วันนี้ (14 กรกฎาคม 2560) เวลา 08.30 น. ณ พระตําหนักสมเด็จพระสังฆราช วัดราชบพิธสถิตมหาสีมาราม   เขตพระนคร กรุงเทพมหานคร พลเอก ประยุทธ์ จันทร์โอชา นายกรัฐมนตรี และรองศาสตราจารย์นราพร จันทร์โอชา ภริยานายกรัฐมนตรี พร้อมด้วยนายออมสิน ชีวะพฤกษ์ และนายสุวิทย์ เมษินทรีย์ รัฐมนตรีประจําสํานักนายกรัฐมนตรีเฝ้าถวายเครื่องราชสักการะแด่สมเด็จพระอริยวงศาคตญาณ สมเด็จพระสังฆราชสกลมหาสังฆปริณายก เนื่องในเทศกาลเข้าพรรษา ประจําปี 2560
เมื่อนายกรัฐมนตรีเดินทางไปถึง นายกรัฐมนตรีพร้อมภริยาและคณะกราบพระรัตนตรัย จากนั้น กราบนมัสการสมเด็จพระอริยวงศาคตญาณ สมเด็จพระสังฆราชสกลมหาสังฆปริณายก โอกาสนี้ นายกรัฐมนตรีกล่าวคําถวายเครื่องราชสักการะว่า “กราบทูล ทราบฝ่าพระบาท เกล้ากระหม่อม พลเอก ประยุทธ์ จันทร์โอชา และรองศาสตราจารย์นราพร จันทร์โอชา ขอทูลถวายเครื่องราชสักการะอันประกอบด้วย ธูปเทียนแพ พุ่มดอกไม้ เทียนพรรษา ผ้าไตร และเครื่องไทยธรรม แด่ฝ่าพระบาท เนื่องในเทศกาลเข้าพรรษา ประจําปี 2560 ขอฝ่าพระบาททรงรับเครื่องราชสักการะนี้ไว้ด้วย เทอญ ควรมิควรแล้วแต่จะโปรด”
หลังจากนั้น นายกรัฐมนตรีได้สนทนาธรรมกับสมเด็จพระอริยวงศาคตญาณ สมเด็จพระสังฆราชสกลมหาสังฆปริณายก ซึ่งสมเด็จพระสังฆราชได้สอบถามนายกรัฐมนตรีถึงเรื่องทั่วไปเกี่ยวกับการบริหารประเทศตอนหนึ่งว่า ยุ่งไหม นายกรัฐมนตรีตอบว่า ช่วงนี้ยุ่ง เพราะมีปัญหาต้องเร่งแก้ไขหลายอย่างเพื่อประชาชนและประเทศชาติ โดยสมเด็จพระสังฆราชทรงตรัสให้กําลังใจนายกรัฐมนตรีว่า สิ่งหนึ่งสิ่งใดที่นายกรัฐมนตรีมุ่งหวังและปรารถนาอันเป็นไปโดยชอบประกอบโดยธรรมอันเป็นไปเพื่อความเจริญรุ่งเรื่องของชาติบ้านเมือง ขอให้สิ่งนั้นจงประสบความสําเร็จ พร้อมทรงตรัสต่อไปว่าหากทําดีย่อมได้ดี ซื่อกินไม่หมดคดกินไม่นาน และทรงชื่นชมนายกรัฐมนตรีที่ร่วมสืบสายประเพณีไทย เนื่องในเทศกาลเข้าพรรษา ประจําปี 2560 นี้
----------------------------------------------------
รัฐบาลไทย-ข่าวทำเนียบรัฐบาล-รัฐบาล รับหลักการ 7 โครงการพัฒนาเกาะช้าง หวังเป็นโมเดล เมืองท่องเที่ยวเชิงนิเวศ
วันจันทร์ที่ 5 กุมภาพันธ์ 2561
รัฐบาล รับหลักการ 7 โครงการพัฒนาเกาะช้าง หวังเป็นโมเดล เมืองท่องเที่ยวเชิงนิเวศ
รัฐบาล รับหลักการ 7 โครงการพัฒนาเกาะช้าง หวังเป็นโมเดล เมืองท่องเที่ยวเชิงนิเวศ
วันนี้ (5 ก.พ.61) เวลา 12.30 น. พลเอก ประยุทธ์ จันทร์โอชา นายกรัฐมนตรี นํารองนายกรัฐมนตรี และรัฐมนตรีที่เกี่ยวข้อง ได้แก่ นายสมคิด จาตุศรีพิทักษ์ รองนายกรัฐมนตรี พลเอก ฉัตรชัย สาริกัลยะ รองนายกรัฐมนตรี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นาย อาคม เติมพิทยาไพสิฐ รัฐมนตรีว่าการกระทรวงคมนาคม ร่วมรับฟังข้อเสนอการพัฒนาเกาะช้างพร้อมพบปะผู้ประกอบการและประชาชนเกาะช้างจํานวน 300 ราย ณ ศูนย์รักษาความปลอดภัยทางทะเล กองทัพเรือ อําเภอเกาะช้าง จังหวัดตราด สรุปสาระสําคัญดังนี้
นายกรัฐมนตรีกล่าวยินดีที่ในวันนี้ ได้มาพบปะกับพี่น้องชาวเกาะช้าง จังหวัดตราดเป็นครั้งแรกในการลงพื้นที่เกาะช้าง ซึ่งรัฐบาลตั้งใจมารับฟังและจะนําข้อคิดและความเห็นของประชาชนเกาะช้างมาร่วมพัฒนาศักยภาพของจังหวัดทั้งด้านทรัพยากรธรรมชาติและการท่องเที่ยว ให้มีประสิทธิภาพมากยิ่งขึ้น ยกระดับคุณภาพชีวิตของพี่น้องประชาชนและพัฒนาศักยภาพของจังหวัดตราดให้ก้าวหน้าต่อไป
นายกรัฐมนตรียังกล่าวว่า ขณะนี้ประเทศไทยกําลังเดินหน้าสู่ประชาธิปไตย สิ่งสําคัญ คือ การเลือกตั้งคนดีมาพัฒนาประเทศ สําหรับการพัฒนาพื้นที่เกาะช้างนั้น รัฐบาลมุ่งหวังให้เป็นการท่องเที่ยวเชิงนิเวศ ประชาชนทุกคนมีส่วนร่วม โดยไม่ทิ้งใครไว้ข้างหลัง ลดความเหลื่อมล้ําของอาชีพและรายได้ เน้นให้ทุกคนอยู่อย่างพอเพียง
โอกาสนี้ นายกรัฐมนตรีกล่าวว่า รัฐบาลรับหลักการข้อเสนอพัฒนาเกาะช้างจํานวน 7 โครงการ และจะพิจารณาหาทางดําเนินการให้ได้ต่อไป ได้แก่ 1 โครงการถนนเชื่อมรอบเกาะช้าง 2 โครงการอ่างเก็บน้ําคลองพร้าว 3 โครงการปรับปรุงโรงคัดแยกขยะมูลฝอย 4 โครงการศึกษาความเหมาะสมและออกแบบระบบบําบัดน้ําเสีย 5 โครงการพัฒนาท่าเรือสาธารณะ 6 โครงการพัฒนาระบบสาธารณสุขเพื่อรองรับการท่องเที่ยว และ 7ใ โครงการจัดตั้งศูนย์ฝึกกําลังคนเพื่อเตรียมบุคลากรด้านท่องเที่ยวและธุรกิจบริการ นอกจากนี้ นายกรัฐมนตรียังรับที่จะช่วยดูแลปัญหาของประชาชนเกาะช้าง ทั้งปัญหาที่ดินทับซ้อน การเกิดข้อพิพาทกับหน่วยงานภาครัฐ และการทับซ้อนของที่ดินทํากินและที่อยู่อาศัยของชาวบ้าน
นายกรัฐมนตรีกล่าวว่ารัฐบาลพร้อมดูแลประชาชน และต้องการให้ประชาชนไม่แบ่งแยกกัน ต้องหันหน้าเข้าหากัน ขณะนี้ รัฐบาลผลักดันนโยบายไทยนิยม คือให้คนไทยยึดถือความดีเป็นที่ตั้ง เสริมสร้างความเข้มแข็งให้ประเทศ
นายกรัฐมนตรีย้ําในตอนท้ายว่า รัฐบาลหวังที่จะเห็นจังหวัดตราดเป็นเมืองท่องเที่ยวเชิงนิเวศ สินค้าเกษตรมีคุณภาพและปลอดภัย แรงงานมีคุณภาพสูง เสริมสร้างชุมชนเข้มแข็ง การบริหารจัดการทรัพยากรธรรมชาติและสิ่งแวดล้อมให้มีความอุดมสมบูรณ์ เกิดประโยชน์แก่ชุมชนและจังหวัดอย่างยั่งยืนต่อไป
*****
รัฐบาลไทย-ข่าวทำเนียบรัฐบาล-กรุงไทยชี้จับตาหยวนอ่อน หวั่นกระทบความสามารถการแข่งขันของผู้ประกอบการไทย
วันพุธที่ 25 กรกฎาคม 2561
กรุงไทยชี้จับตาหยวนอ่อน หวั่นกระทบความสามารถการแข่งขันของผู้ประกอบการไทย
กรุงไทยจับตาหยวนอ่อน หวั่นกระทบความสามารถการแข่งขันของผู้ประกอบการไทย และการชําระหนี้ของบริษัทจีน คาดสงครามการค้าโลกกระทบส่งออกไทยในครึ่งหลังปีนี้
ดร.พชรพจน์ นันทรามาศ ผู้อํานวยการฝ่ายอาวุโส สายงาน Global Business Development and Strategy ธนาคารกรุงไทย เปิดเผยภายหลังสหรัฐได้ประกาศเก็บภาษีสินค้ากลุ่มเหล็กและเหล็กกล้า แผงโซลาร์ เครื่องซักผ้า ในระลอกแรก สินค้าอิเล็กทรอนิกส์และสินค้าอุตสาหกรรมอื่นของจีนในระลอกที่สองเมื่อวันที่ 6 กรกฎาคม 2561 ที่ผ่านมา ส่งผลให้จีนประกาศตอบโต้ภาษีนําเข้าของสหรัฐฯ ว่า เศรษฐกิจไทยจะได้รับผลกระทบด้านการส่งออก ซึ่งคาดว่าการส่งออกของไทยในช่วงครึ่งหลังปีนี้จะชะลอตัวลงจากครึ่งปีแรก โดยเฉพาะสินค้าอิเล็กทรอนิกส์ของไทยที่ส่งออกชิ้นส่วนไปให้จีนจะลดลง เนื่องจากมาตรการด้านภาษีของสหรัฐฯ
ทั้งนี้ ตัวเลขการส่งออกของไทยในเดือนมิถุนายน 2561 ที่ได้ประกาศเมื่อวันที่ 20 กรกฎาคมที่ผ่านมา มูลค่าการส่งออกสินค้าคอมพิวเตอร์และชิ้นส่วนไปจีน เติบโต 10% ซึ่งยังไม่สะท้อนสงครามทางการค้าดังกล่าว นอกจากนี้ ประธานาธิบดีสหรัฐฯ ได้สั่งการให้ขึ้นภาษีนําเข้าสินค้าจีนอีกระลอก โดยมีมูลค่า 2 แสนล้านดอลลาร์สหรัฐ และมีจํานวนสินค้ากว่า 6,000 รายการ ซึ่งจะทราบรายชื่อสินค้าประมาณเดือนสิงหาคม ภายหลังการทําประชาพิจารณ์
ดร.พชรพจน์ นันทรามาศ กล่าวว่า สงครามการค้าจะส่งผลกระทบต่อเศรษฐกิจโลก ซึ่งกองทุนการเงินระหว่างประเทศ(IMF) ได้ประเมินว่า ภาวะเศรษฐกิจโลกในช่วง 1-2 ปีข้างหน้า จะลดลง 0.5% และคาดว่าเศรษฐกิจในกลุ่มประเทศสหภาพยุโรป และกลุ่มประเทศเกิดใหม่ จะได้รับผลกระทบค่อนข้างมาก เนื่องจากปัจจัยในประเทศของกลุ่มประเทศเหล่านี้ ทั้งการลงทุน การบริโภค และนโยบายภาครัฐ ช่วยการขยายตัวของเศรษฐกิจได้ไม่มากนัก
ปัจจัยที่น่าจับตามอง คือ ค่าเงินหยวนที่อ่อนค่าลงอย่างต่อเนื่องในช่วง 1 เดือนที่ผ่านมา แตะที่ระดับประมาณ 6.8 หยวนต่อดอลลาร์สหรัฐ เมื่อเทียบกับเดือนก่อนหน้าที่ 6.5 หยวนต่อดอลลาร์สหรัฐ และค่าเงินหยวนก็อ่อนค่าลงเมื่อเทียบกับค่าเงินบาท ซึ่งทางการจีนอาจใช้การอ่อนค่าเงินหยวนเป็นมาตรการช่วยลดผลกระทบจากกําแพงภาษีของสหรัฐฯ เพื่อทําให้กําไรจากการค้าในรูปเงินสกุลท้องถิ่นเพิ่มขึ้น เพื่อเอื้อให้บริษัทจีนมีความสามารถในการแข่งขันมากขึ้น แต่จะส่งผลกระทบต่อความสามารถทางการแข่งขันของผู้ประกอบการไทยได้
“เริ่มเห็นสัญญาณการอ่อนตัวของค่าเงินหยวนต่อดอลลาร์สหรัฐอย่างต่อเนื่อง และเป็นการอ่อนค่ามากกว่าค่าเงินบาท ซึ่งอาจจะกระทบต่อการแข่งขันด้านราคากับสินค้าจีน และต้องติดตามอย่างใกล้ชิด โดยเฉพาะตัวเลขมูลค่านําเข้าสินค้าของไทยจากจีนตั้งแต่เดือนกรกฎาคม เช่น สินค้าวัตถุดิบอย่างเหล็กกล้า และผลิตภัณฑ์เหล็กที่จีนอาจพยายามหาตลาดอื่นทดแทนสหรัฐฯ”
นอกจากนี้ ตลาดการเงินโลกค่อนข้างอ่อนไหวกับการอ่อนค่าของค่าเงินหยวน เนื่องจากภาคธุรกิจของจีนมีภาระหนี้ในสกุลเงินดอลลาร์สหรัฐฯ ค่อนข้างมาก เมื่อค่าเงินหยวนอ่อนค่ามากกว่า 6.8 หยวนต่อดอลลาร์สหรัฐ อาจส่งผลให้นักลงทุนมีการเทขายสินทรัพย์เสี่ยง เพราะหวั่นความสามารถในการชําระหนี้ของบริษัทจีนในอนาคต
ฝ่ายสื่อสารองค์กรและภาพลักษณ์
โทร. 0-2208-4176-8
รัฐบาลไทย-ข่าวทำเนียบรัฐบาล-โฆษกรัฐบาลยืนยันการต่อ พ.ร.ก.ฉุกเฉิน ไม่เกี่ยวกับการเมือง ยึดความปลอดภัยของประชาชน ควบคุมการแพร่ระบาดของโควิด 19 เป็นเหตุผลสำคัญ
วันพฤหัสบดีที่ 21 พฤษภาคม 2563
โฆษกรัฐบาลยืนยันการต่อ พ.ร.ก.ฉุกเฉิน ไม่เกี่ยวกับการเมือง ยึดความปลอดภัยของประชาชน ควบคุมการแพร่ระบาดของโควิด 19 เป็นเหตุผลสําคัญ
โฆษกรัฐบาลยืนยันการต่อ พ.ร.ก.ฉุกเฉิน ไม่เกี่ยวกับการเมือง ยึดความปลอดภัยของประชาชน ควบคุมการแพร่ระบาดของโควิด 19 เป็นเหตุผลสําคัญ
ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรีชี้แจงกรณีมีการแสดงความคิดเห็นหลังจากที่ประชุมสภาความมั่นคงแห่งชาติ (สมช.) มีมติต่ออายุการใช้อํานาจตาม พ.ร.ก.ฉุกเฉิน ออกไปอีก 1 เดือนว่าการต่อ พ.ร.ก.ฉุกเฉินเป็นไปเพื่อความมั่นคงของ พลเอก ประยุทธ์ จันทร์โอชา นายกรัฐมนตรีนั้น เป็นการวิพากษ์วิจารณ์ที่ไม่มีเหตุผลและข้อเท็จจริง การต่อ พ.ร.ก.ฉุกเฉิน เป็นไปตามมติของที่ประชุมฯ ซึ่งได้พิจารณาถึงสถานการณ์ด้านสาธารณสุข ความปลอดภัยของประชาชน และผลประโยชน์ของส่วนรวมเป็นหลักสําคัญ เพราะตราบใดที่ยังไม่มีวัคซีนป้องกัน จําเป็นอย่างยิ่งต้องมีมาตรการดูแลอย่างเข้มงวดต่อไป เพื่อป้องกันไม่ให้เกิดการระบาดในระลอกที่ 2 อย่างดีที่สุด
โฆษกประจําสํานักนายกรัฐมนตรีกล่าวว่า ประชาชนได้เรียนรู้และป้องกันตนเองเป็นอย่างดี และเชื่อว่าประชาชนเข้าใจถึงเหตุผลความจําเป็นและเห็นด้วยกับการต่อ พ.ร.ก.ฉุกเฉินออกไปอีก ซึ่งต่อไปจะมีการเตรียมผ่อนคลายระยะที่ 3 และ 4 เพื่อให้ประชาชนทํากิจกรรมได้ตามปกติได้มากขึ้น แต่จะต้องทําด้วยความระมัดระวัง
ส่วนมาตรการการเยียวยาผู้ที่ได้รับผลกระทบ รวมถึงผู้ประกอบการต่างๆ นั้น ที่ผ่านมารัฐบาลได้ดําเนินการเยียวยามาผู้ที่ได้รับกระทบบางส่วนแล้ว และยังมีมาตรการเยียวยาออกมาอย่างต่อเนื่อง ยืนยันรัฐบาลพร้อมให้ความช่วยเหลือ บรรเทาความเดือดร้อนของทุกคน ขอให้ทุกคนมั่นใจ และให้ความร่วมมือก้าวผ่านสถานการณ์ไปด้วยกัน
.....................................
กลุ่มประชาสัมพันธ์และเผยแพร่ สํานักโฆษก